Goreyê zanayîşê ke ameyî girewtene dewê Şiwarqa, Malîkîye û Maranazî yê Şera ya Efrînî yê Rojawanê Kurdistanî hetê artêşa Tirkî ra ameyî bombardûmankerdene û teyerayê şerî yew dewleta Tirkî herême ser o gêrayî. Herême de pêkewtişê bişidetî dewam kenê.
Goreyê xeberanê ke çimeyanê cayîyan ra ameyî girewtene Ezaz o ke weverê dewa Maranazî de yo de  2 wesayîtê Tîpê Kirpî yê dewleta Tirkî ameyî îmhakerdene.
Efrîn binê îşxalê dewleta Tirkî û çeyetanê ci de yo. Dewleta Tirkî 18’ê Adare ya 2018’î de bi hêrişanê giranan  Efrîn îşxal kerdbi û a reye ra nata herême de sucê şerî yê sîtematîkî yenê domnayene.
